**FIȘA MĂSURII**

**Denumirea măsurii – SPRIJINIREA NOILOR EXPLOATAŢII ŞI ÎNTREPRINDERI**

**CODUL Măsurii – M3/ 2B ,6A**

**Tipul măsurii: □ INVESTIȚII**

 **□** SERVICII

 X**□** SPRIJIN FORFETAR

**1.Descrierea generală a măsurii, inclusiv a logicii de intervenţie a acesteia şi a contribuţiei la priorităţile strategiei, la domeniile de intervenţie, la obiectivele transversale si a complementarităţii cu alte măsuri din SDL**

Această masură va oferi sprijin financiar pentru acţiuni de facilitare a reanoirii generaţiilor şi diversificării activităţilor, prin incurajarea tuturor celor care incep pentru prima dată o activitate non agricolă in teritoriul Moldo-Prut.Măsura incurajează tinerii să se intoarcă in ţară, sa creeze noi activităţi in zonele LEADER, atat in domeniul agricol, cat in celelalte domenii care in teritoriu prezinta o slabă reprezentare.

Sprijinirea are drept scop restructurarea, consolidarea şi dezvoltarea fermelor pentru a fi orientate spre piaţă, creşterea interesului generaţiilor de tineri de a se dezvolta din punct de vedere profesional in zonele LEADER, dat fiind fenomenul de scădere şi imbătrânire a populatiei in teritoriul Moldo-Prut.

In conformitate cu analiza SWOT se urmăreste contracararea unor puncte slabe din teritoriu, respectiv lispa antreprenoriatului şi slaba ocupare a forţei de muncă şi rezolvarea următoarelor nevoi: “Prevenirea fenomenului de îmbătrânire a populaţiei prin motivarea populaţiei tinere”;”Crearea de noi locuri de muncă prin sprijinirea activităţilor non-agricole noi şi încurajarea tinerilor pentru preluarea fermelor”; “Sprijinirea înfiinţării şi dezvoltării micro-întreprinderilor în vederea promovării antreprenoriatului şi abordarii inovative;

Suprafetele agricole mari, posibilitatea utilizarii irigaţiilor din teritoriul GAL, accesul la căi de transport, distanţa relativ mică pană la trei oraşe, reprezintă punctele tari ale dezvoltării teritoriului, care pot stimula tinerii pentru activitaţi in teritoriu.

 Prin diversificarea economică va creşte gradul de ocupare a forţei de muncă, vor creşte veniturile familiilor, contribuind astfel la un mai bun echilibru teritorial socio-economic şi la dezvoltare durabilă in zonele LEADER.

 Măsura va conduce catre reducerea disparităţilor dintre urban şi rural, avand in vedere lipsa de capital in zona vizată şi slaba valorificarea a potenţialului natural,material, uman şi financiar constatată in teritoriu Moldo-Prut.

**Obiectivele de dezvoltare rurala**, conform art. 4 din Reg(UE) 1305/2013, la care contribuie masura: 1**Favorizarea competitivitatii agriculturii** si **3 Obţinerea unei dezvoltări teritoriale echilibrate a economiei şi comunităţilor rurale, inclusiv crearea şi menţinerea locurilor de muncă.**

**Obiectivele specifice ale măsurii:**Sprijinirea tinerilor fermieri şi a intreprinderilor noi să revigoreze teritoriul Moldo-Prut.

**Măsura contribuie la prioritatile prevazute** la art. 5, Reg. (UE) nr. 1305/2013:

* Prioritatea 2 – Cresterea viabilităţii exploataţiilor şi a competitiviăţii tuturor tipurilor de agricultură in toate regiunile şi promovarea tehnologiilor agricole inovatoare şi a gestionării durabile a pădurilor;
* Prioritatea 6 - Promovarea incluziunii sociale, a reducerii sărăciei şi a dezvoltării economice in zonele rurale;

**Măsura corespunde obiectivelor:** art. 19 din Reg.(UE) nr.1305/2013

**Contributia la domeniile de interventie , conform art 5 , reg (UE) nr. 1305/2013**:

* 2B Facilitarea intrării in sectorul agricol a unor fermieri calificaţi corespunzător şi, in special, a reannoirii generaţiilor;
* 6 A Facilitarea diversificării, a înfiinţării si a dezvoltării de întreprinderi mici şi a creării de locuri de muncă;

**Măsura contribuie la obiectivele transversale** ale Reg. 1305/2013: Inovare si Mediu

**Complementaritatea cu alte măsuri din SDL**: Măsura M3 este complementară cu măsura M1, in sensul că beneficiarii direcţi ai măsurii M3 vor putea fi beneficiari indirecţi ai măsurii M1. In planul financiar nu va fi alocată o sumă distinctă pentru beneficiarii măsurii M3, care participă la M1.

**Sinergia cu alte măsuri din SDL:** Măsura M3 contribuie impreună cu măsura M1, M2 şi M4 la prioritatea P2 .

**2.Valoarea adaugata a măsurii**

Valoarea adăugată a măsurii constă in caracterul său intergat , in sensul că prin această măsura vor putea fi sprijiniţi tineri fermieri care se instalează pentru prima dată şi care pot totodată infiinţează o activitate non agricolă nouă. Prin combinarea celor două activităţi se urmareşte obţinerea de venituri alternative pentru populaţia tanără din mediul rural şi reducerea gradului de dependenţă faţă de sectorul agricol, fiind vizate in special activităţile prin care se pot valorifica resturile , rezidurile şi deşeurile din activitatea agricolă in scopul bioeconomiei, dar şi dezvoltarea activităţilor meştesugăreşti şi tradiţionale.

Pentru beneficiarii care se vor instala in domeniul agricol, valoarea adaugată a măsurii

trebuie vazută in corelaţie cu măsura M1 cu care este complementară , in sensul că beneficiarii acestei măsuri vor avea acces la acţiuni demonstrative şi de informare pe temele prezentate in cadrul măsurii M1, la care vor participa impreună cu alţi beneficiari cu experienţă, stimulandu-se astfel interesul generaţiei tinere pentru antreprenoriat şi inovare şi aprofundarea studiilor in domeniul in care lucrează.

Totodată măsura se adresează şi celor care infiinteză pentru prima dată o activitate non agricolă , in special in sectoarele care prezintă o slabă dezvoltare in teritoriul Moldo-Prut.

**3.Trimiteri la alte acte legislative**

Regulamentul (UE) nr.1305/2013 (art. 19), Regulamentul de punere in aplicare (UE) nr. 808/2014, art 8, Anexele I si II, Regulamentul delegat (UE) nr. 807/2014, art 2 si 5.

**4.Beneficiari directi/indirecti (grup tinta)**

Beneficiari directi

* Tineri fermieri, care se instaleaza ca unic sef al exploatatiei agricole, organizat ca fi PFA, II, IF, SRL (asociat majoritar si administrator)
* Microintreprinderi nou infiintate sau care propun activităţi non agricole noi.

Beneficiari indirecti

Persoane fizice şi juridice din GAL.

**5.Tip de sprijin:**

Sprijinul se acordă sub forma sumei forfetare pentru implementarea obiectivelor prevazute in planul de afaceri asumat , care va fi acordat in doua tranşe.

**Obiectivul obligatoriu de îndeplinit** constă în dovada desfășurării activităților comerciale în cadrul proiectului: documente aferente producţiei comercializate sau a activităţilor prestate. Pentru acest obiectiv solicitantul stabilește un procent de minimum 30% din valoarea primei tranșe de plată. Acesta trebuie realizat până cel târziu înaintea solicitării celei de-a doua tranșe de plată.

**6.Tipuri de actiuni eligibile**

Sprijinul se acordă in vederea implementării Planului de Afaceri asumat.

Beneficiarii care vor opta pentru proiecte integrate vor prezenta planuri de afaceri disticte pentru fiecare componentă, respectand tipurile de acţiuni eligibile specifice.

Toate cheltuielile propuse în Planul de Afaceri, inclusiv capitalul de lucru, achiziţia de teren sau material biologic, precum şi activităţile relevante pentru implementarea corectă a Planului de Afaceri aprobat pot fi eligibile, indiferent de natura acestora.

Pentru activităţile non agricole , activitatea principală pentru care se solicită finanțare prin măsura M3 trebuie să se regăsească în Lista codurilor CAEN eligibile în măsurii (ce va fi Anexă la Ghidul solicitantului). Prin Ghidul Solicitantului se va stabili lista codurilor CAEN aferente activităților pentru care sunt permise doar cheltuieli de dotare.

Sprijinul se acordă pentru îndeplinirea obiectivelor specifice care conduc la realizarea obiectivului general al proiectului și care se regăsesc în Planul de afaceri.

**Nu sunt eligibile** :

Pentru domeniul non agricol :

- cheltuielile cu achiziţionarea de utilaje şi echipamente agricole aferente activităţii de prestare de servicii agricole, în conformitate cu Clasificarea Activităţilor Economice Naţionale, precum şi producerea şi comercializarea produselor din Anexa I la Tratat;

- cheltuielile aferente domeniilor exceptate în conformitate cu prevederile Ordinului MADR nr. 1731/2015, cu modificările și completările ulterioare

**7.Conditii de eligibilitate**

* Solicitantul trebuie sa aibă sediul social sau punctul de lucru in teritoriul GAL
* Solicitantul trebuie să se incadreze in categoria de microintreprindere sau întreprindere mică
* Pentru activitatile non agricole să se propună o activitate nouă sau se infiinţeze o microintreprindere nouă.
* Pentru activitati agricole, dimensiunea economica a exploatatiei trebuie să se incadreze in intervalul 12.000 SO- 50.000 SO
* Pentru activitati agricole solicitantul se angajează să devină fermier activ în termen de maximum 18 luni de la data încheierii instalării.

**8.Criterii de selectie**

Prioritizarea proiectelor integrate ce abordează cele două sectoare agricol şi non agricol.

Prioritizarea participanţilor la proiecte demonstrative / informare in cadrul măsurii M1;

Prioritizarea participanţilor la proiecte de cooperare in cadrul măsurii M4;

Crearea locurilor de muncă;

Principiile de selecție vor fi detaliate in ghidul solicitantului și vor avea în vedere prevederile art. 49 al Regulamentului (UE) nr. 1305/2013, urmărind să asigure tratamentul egal al solicitanților, o mai buna utilizare a resurselor financiare și direcționarea acestora in conformitate cu prioritățile SDL

**9.Sume (aplicabile) si rata sprijinului**

Valoarea maximă a sprijinului forfetar pentru instalarea tinerilor : 40.000 euro

Valoarea maximă a sprijinului forfetar pentru domeniul non agricol : 40.000 euro

Valoarea maxima a sprijinului forfetar pentru proiectele integrate: 60.000 euro, din care 40.000 euro pentru sectorul agricol şi 20.000 euro pentru sector non agricol.

Sprijinul va fi acordat in doua transe:

70% din valoarea sprijinului, dupa semnarea deciziei de finantare

30% din valoarea sprijinului, dupa implementarea Planului de Afaceri.

Stabilirea intensităţii sprijinului s-a facut tinand cont de dimensiunea medie a fermelor identificată la consultarea teritoriului şi necesităţile de dezvoltare a sectoarelor, dar si de bugetul limitat, astfel încat să se acorde accesul atat tinerilor cat şi celorlalte categorii de beneficiari.

**10.Indicatori de monitorizare**

Cheltuieli publice totale:240.000 Euro

Numarul de exploataţii / beneficiari sprijiniţi:5

Locuri de muncă nou create:3